CELEX: E2010G0003
Language: bg
Date: 2010-07-01 00:00:00
Title: Решение на Постоянния комитет на държавите от ЕАСТ № 3/2010/SC от 1 юли 2010 година относно вътрешното поделяне на разходите

10.3.2011   
            
            
               BG
            
            
               Официален вестник на Европейския съюз
            
            
               L 63/26
            
         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 3/2010/SC
   от 1 юли 2010 година
   относно вътрешното поделяне на разходите
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   ПРИЕ НАСТОЯЩОТО РЕШЕНИЕ:
   Член 1
   Вноските на Исландия, Лихтенщайн и Норвегия (наричани по-нататък държавите от ЕАСТ) във Финансовия механизъм на ЕИП за периода 2009—2014 г. следва да се разделят на пет годишни транша и да се определят въз основа на член 2.
   Член 2
   1.   Вноските на държавите от ЕАСТ във Финансовия механизъм за периода 2009—2014 г. се основават на техния брутен вътрешен продукт (БВП).
   2.   За всяка от държавите от ЕАСТ вноската за специфична финансова година t следва да се основава на наличните данни за БВП за година t-2 и да съответства на дела на БВП на тази държава (t-2) в общия БВП (t-2) на държавите от ЕАСТ.
   3.   За Исландия вноските за всеки от петте годишни транша не трябва да надвишават сумата 6,795 милиона EUR.
   Ако вноската на Исландия за специфична финансова година t, изчислена въз основа на дела на БВП на Исландия (t-2) в общия БВП (t-2) на държавите от ЕАСТ, надвишава сумата 6,795 милиона EUR, Лихтенщайн и Норвегия се задължават да покрият разликата пропорционално на своите съответни дялове на БВП (t-2).
   4.   Съответните данни за БВП, на които следва да се основават вноските за специфична година t, се предоставят годишно от всяка от държавите от ЕАСТ до 1 март. Те следва да се отнесат към година t-2.
   5.   Вноските се изразяват в евро.
   Член 3
   Присъединяването на държава от ЕАСТ към ЕС не накърнява нейното задължение да плаща вноски във Финансовия механизъм на ЕИП за периода 2009—2014 г. в съответствие с настоящото решение.
   Член 4
   Настоящото решение влиза в сила в деня на влизането в сила или в деня на предварително прилагане на нормативният акт за установяване на Финансовия механизъм на ЕИП за периода 2009—2014 г.
   Член 5
   Настоящото решение се публикува в раздел за ЕИП и в Притурката за ЕИП към Официален вестник на Европейския съюз.
   
      Съставено в Брюксел на 1 юли 2010 година.
      
         
            За Постоянния комитет
         
         
            Председател
         
         Stefán Haukur JÓHANNESSON
         
            Генерален секретар
         
         Kåre BRYN
      
   
   
      ПРИЛОЖЕНИЕ
      Постоянният комитет е съгласен, че преди да бъдат финализирани възможните преговори относно финансовите вноски след 2014 г. за намаляване на икономическите и социални различия в ЕИП, ще бъде извършен преглед на механизма за споделяне на разходите, с оглед на преминаване от БВП на БНД като основа за изчислението.